**Alexis Cabrera** (os. Kaufman s. 9. elokuuta 1991 Columbus, Ohio) on yhdysvaltalainen showpainija. Alexis työskentelee WWE:ssä kehänimellä **Alexa Bliss**. Tällä hetkellä Alexis on äitiyslomalla

WWE
---

### NXT

Bliss maaliskuussa vuonna 2015
Lexi Kaufman aloitti showpainiuransa *WWE NXT:ssä*, WWE:n "farmisarjassa". Hän teki sopimuksen WWE:n kanssa toukokuussa 2013 ja otteli ensimmäisen ottelunsa *NXT:ssä* vuosi myöhemmin, toukokuussa 2014. Hänen hahmonsa Alexa Bliss oli alun perin kimallehilettä käsistään puhaltanut iloinen cheerleader, mutta läpimurtonsa hän teki muuntauduttuaan heeliksi eli pahiksen rooliin. Hahmosta tuli pahis vuonna 2015, alettuaan esiintyä yhdessä Blake and Murphy -tag teamin kanssa.

### Mestaruudet yksilönä

Alexa Bliss on ollut sekä *WWE Raw’n* että *WWE Smackdownin* mestari. Hahmo debytoi *SmackDownissa* heinäkuussa 2016, WWE Draftin jälkeen, ja voitti sen naisten mestaruuden (WWE SmackDown Women's Championship) ensimmäisen kerran saman vuoden joulukuussa. Huhtikuussa 2017 hahmo siirtyi Raw’hon ja voitti sen naisten mestaruuden (WWE Raw Women's Championship) ensimmäisen kerran jo saman kuun lopussa. Helmikuussa 2018 hahmo voitti WWE:n historian ensimmäisen naisten Elimination Chamber -ottelun. Blissi hävisi mestaruuden Summerslamissä Sasha Banksille, mutta onnistui saamaan mestaruuden takaisin viikkoa myöhemmin Raw-lähetyksessä. Bliss menetti mestaruutensa 223 päivää myöhemmin Wrestlemania 34:ssa Nia Jaxille. Bliss osallistui kesäkuussa järjestettyyn tikapuu-otteluun Money in the Bank-tapahtumassa ja voitti sen. Bliss rahasti samassa tapahtumassa salkkunsa mestaruusottelusta vasta hetki sitten ottelunsa voittanutta Nia Jaxia vastaan ja voitti tätten Raw-mestaruuden kolmatta kertaa. Ronda Rousey haastoi Blissin mestaruusotteluun SummerSlamissä ja Rousey voitti mestaruuden luovutuksella. Blissin kolmas mestaruuskausi kesti 63 päivää.

### Joukkuemestaruudet

Mestaruuskausien jälkeen Bliss alkoi tehdä yhteistyötä Nikki Crossin kanssa joukkueena ja alkoivat otella WWE Women's Tag Team Championship-mestaruudesta The IIconicsinia (Billie Kay ja Peyton Royce) vastaan. Bliss ja Cross onnistuivat voittamaan mestaruuden joukkueiden eliminointiottelussa elokuussa 2019. Bliss ja Cross säilyttivät mestaruutensa 62 päivää Hell in the Cell-tapahtumaan asti, jossa he hävisivät mestaruuden The Kabuki Warriorsille (Asuka ja Kairi Sane). Tappion jälkeen Bliss ja Cross jatkoivat otteluita saadakseen mestaruuden takaisin. Lopulta he voittivat sen takaisin The Kabuki Warriorsilta vuoden 2020 Wrestlemania 36-tapahtumassa. Kaksikko piti mestaruutta hallussaan kesäkuun ensimmäiseen Smackdowniin asti, jolloin he hävisivät mestaruuden jälleen 62 päivän hallintakauden jälkeen Bayleylle ja Sasha Banksilla. Tämän tappion jälkeen heidän joukkueensa hajosi.

Raw’n ja SmackDownin lisäksi Bliss on esiintynyt vuodesta 2017 E!:n tositelevisiosarjassa *Total Divas*, jossa seurataan naispuolisten showpainijoiden elämää.

Yksityiselämä
-------------

Ennen uraansa showpainijana Kaufman oli vuodesta 2011 kehonrakennuksen ammattilainen. Hän osallistui muun muassa Arnold Classiciin. Aiemmin hän harrasti muun muassa cheerleadingiä.

Kaufman kärsi teini-iässä anoreksiasta ja oli sen vuoksi kahdesti sairaalahoidossa.

Kaufman on kihloissa Matthew Adamsin kanssa, joka käyttää showpainijana nimeä Buddy Murphy.

Mestaruuden ja saavutukset
--------------------------

* **WWE**
	+ WWE Raw Women's Championship (3 kertaa)
	+ WWE SmackDown Women's Championship (2 kertaa)
	+ WWE Women’s Tag Team Championship (3 kertaa) – yhdessä Nikki Crossin (2) ja Asukan kanssa (1)
	+ WWE 24/7 Championship (1 kerta)
	+ Naisten Money in the Bank voitto (2018)

Lähteet
-------

1. 1 2 3 4  WWE Profile - Alexa Bliss *ESPN.com*.  13.4.2018. Viitattu 7.5.2018. (englanniksi)
2. 1 2 3 4  Ward, Allison: Central Ohio native Alexa Bliss beats odds to triumph as WWE star *The Columbus Dispatch*.  29.3.2017.  Arkistoitu 8.5.2018. Viitattu 7.5.2018. (englanniksi)
3. ↑  WWE star Alexa Bliss expecting first childViitattu 16.4.2024
4. 1 2  Wilansky, Matt: New Raw superstar Alexa Bliss shares her secret to being evil *ESPN.com*.  18.4.2017. Viitattu 7.5.2018. (englanniksi)
5. 1 2  Beasley, Tom: How Alexa Bliss went from NXT’s pixie princess to WWE’s best villain *Flickering Myth*.  4.12.2017. Viitattu 7.5.2018. (englanniksi)[vanhentunut linkki]
6. ↑  Selvaraj, Jonathan: The challenge for Lexi Kaufman in becoming Alexa Bliss *ESPN.com*.  9.12.2017. Viitattu 7.5.2018. (englanniksi)
7. ↑  Wilansky, Matt, Fiorvanti, Tim & Coyle, Sean: WWE Elimination Chamber recap: Roman Reigns, Alexa Bliss and Ronda Rousey are heading to WrestleMania *ESPN.com*.  26.2.2018. Viitattu 7.5.2018. (englanniksi)
8. ↑  WWE RAW REPORT: THE STREAK CONTINUES?, WHO FACES MIZ NEXT WEEK?, CENA AND REIGNS SIGN A CONTRACT, BROCK SPEAKS, AND MOREViitattu 16.4.2024
9. ↑  Nia Jax def. Alexa Bliss to become the new Raw Women’s ChampionViitattu 16.4.2024
10. ↑  Ronda Rousey def. Raw Women’s Champion Nia Jax via Disqualification; Alexa Bliss cashed in her Money in the Bank contract on Nia to become the new Raw Women’s ChampionViitattu 16.4.2024
11. ↑  Ronda Rousey def. Alexa Bliss to win the Raw Women’s ChampionshipViitattu 16.4.2024
12. ↑  8/5 WWE Raw Results: Powell’s review of Brock Lesnar and Seth Rollins heading into SummerSlam, Trish Stratus and Natalya vs. Becky Lynch and Charlotte Flair, Rey Mysterio vs. Andrade, Miz TV featuring Shawn Michaels and a contract signing Viitattu 17.4.2024
13. ↑  warrior-results The Kabuki Warriors def. Alexa Bliss & Nikki Cross to become the new WWE Women’s Tag Team ChampionsViitattu 17.4.2024
14. ↑  Alexa Bliss & Nikki Cross def. The Kabuki Warriors to become the new WWE Women's Tag Team ChampionsViitattu 17.4.2024
15. ↑  6/5 WWE Friday Night Smackdown results: Powell’s review of Alexa Bliss and Nikki Cross vs. Sasha Banks and Bayley for the WWE Women’s Tag Titles, Jeff Hardy tells his side of the story, AJ Styles and Daniel Bryan meet face to faceViitattu 17.4.2024
16. ↑  Messano, Tommy: Alexa Bliss and Nia Jax debuted on Total Divas and they’re already the best thing *Cageside Seats*.  2.11.2017. Viitattu 7.5.2018. (englanniksi)
17. ↑  Bucher, Chris: Alexa Bliss & Boyfriend Buddy Murphy: 5 Fast Facts You Need to Know *Heavy.com*.  3.5.2017. Viitattu 7.5.2018. (englanniksi)

Aiheesta muualla
----------------

* Kuvia tai muita tiedostoja aiheesta **Alexa Bliss** Wikimedia Commonsissa

* "Alexa Bliss: My Daughter is a WWE Superstar - Alexa's emotional journey to WWE" YouTubessa
* Alexa Bliss Twitterissä

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Yhdysvallat

 |
|  |
| Taiteenala | 
* MusicBrainz

 |

 |